**Atbildes uz 10.07.2024 vebināra jautājumiem**

Eiropas Savienības kohēzijas politikas programmas 2021.–2027.gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” **6.1.1.3. pasākumam**
**“Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku”** *(*[*pirmā atlases kārta*](https://www.cfla.gov.lv/lv/6-1-1-3)*)*

**Izmantotie saīsinājumi:**

**CFLA** – Centrālā finanšu un līgumu aģentūra

**KPVIS** – Kohēzijas politikas fondu vadības informācijas sistēma

**MK noteikumi Nr. 593** – Ministru kabineta 2023. gada 17. oktobra noteikumi Nr. 593 “Eiropas Savienības kohēzijas politikas programmas 2021.– 2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumi”

**NACE kods** - Saimniecisko darbību statistiskās klasifikācijas kods

**SAMP 6.1.1.3. -** Eiropas Savienības kohēzijas politikas programmas 2021.–2027.gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākums “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku”

**TPF -** Taisnīgas pārkārtošanās fonds

Saturs

[1. Vispārīgi jautājumi 2](#_Toc172898976)

[2. Darbību un izmaksu attiecināmība 3](#_Toc172898977)

[3. Projekta iesnieguma aizpildīšana un pievienojamie dokumenti 4](#_Toc172898978)

[4. Īstenošanas nosacījumi 5](#_Toc172898979)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Komersants nodarbojas ar kokrūpniecību. Pēc kartogrāfijas viņam ir iespēja izmantot citu ielu, lai izbraukt no teritorijas. Taču minētajā ielā ir aizliegums pārvietoties kravas transportam. Ņemot vērā, ka uzņēmējs, veicot komercdarbību, izmanto tikai kravas transporta līdzekļus, viņš šo ielas posmu izmantot nevar. Vai šāds arguments tiks ņemts vērā? | Jā, tiks ņemts vērā. Ja uzņēmējdarbības teritorijai blakus esošajam funkcionālajam savienojumam ir noteikti tādi ierobežojumi, kā smagā transporta pārvietošanās ierobežojumi un komersants izmanto smago transportu, tad tas ir būtiski, jo komersants nevar šo funkcionālo savienojumu izmantot un tad šī uzņēmējdarbības teritorija nav saistāma ar funkcionālo savienojumu. Ja komersants neizmanto funkcionālo savienojumu, respektīvi to ielas posmu, kas iekļauts projekta attiecināmajās izmaksās, tad šī uzņēmējdarbības teritorija nav sasaistāma ar funkcionālo savienojumu. Ja no uzņēmējdarbības teritorijas nav izbraukšana uz funkcionālo savienojumu, tad uzņēmumu ar šo funkcionālo savienojumu sasaistīt nevar.[MK noteikumu Nr. 593](https://likumi.lv/ta/id/346558-eiropas-savienibas-kohezijas-politikas-programmas-2021-2027-gadam-6-1-1-specifiska-atbalsta-merka-parejas-uz-klimatneitralitati) 32.3.apakšpunkts  |
| 1.2. | Kādas darbības ir nepieciešamas valdījuma nostiprināšanai, ja fiziskas personas īpašums atrodas ielu “sarkanajās” līnijās?  | Skatīt atbildi uz 1.5. jautājumu. |
| 1.3. | Uzņēmējdarbību nodrošinošais funkcionālais savienojums atrodas uz lauksaimniecības zemes, kur ir dolomīta ieguves karjers. Vai drīkst projekta ieviešanas laikā sakārtot zemes lietošanas veidu un kvalifikāciju kārtību atbilstoši vērtēšanas kritērijiem un pēc tam pie rādītāju sasniegšanas ziņojuma norādīt, ka zeme atbilst MK noteikumiem Nr. 593?  | Jā, jums jānodrošina, lai uz rādījumu sniegšanas ziņojuma brīdi, zeme atbilst [MK noteikumu Nr. 593](https://likumi.lv/ta/id/346558-eiropas-savienibas-kohezijas-politikas-programmas-2021-2027-gadam-6-1-1-specifiska-atbalsta-merka-parejas-uz-klimatneitralitati) 7. punktā minētajam mērķim. Savukārt, ja uz šīs zemes ir ēkas vai būves, kas norāda uz uzņēmējdarbības teritoriju un kartogrāfiski tā var tikt sasaistīta ar funkcionālo savienojumu, tad zeme var būt lauksaimniecības zeme. [SAMP 6.1.1.3. pasākuma atlases nolikuma 2. pielikuma “Projektu iesniegumu aizpildīšanas metodika”, sadaļas “Obligātie pielikumi” 1.3. apakšpunkts.](https://www.cfla.gov.lv/lv/6-1-1-3) |
| 1.4. | Vai nosacījumu izpildes laikā drīkst uzdot precizējošus jautājumus CFLA kontaktpersonai, kas norādīta lēmumā par projekta iesnieguma apstiprināšanu ar nosacījumu? | Jā, drīkst. |
| 1.5. | Par pašvaldības ceļu kā Valsts zemes dienesta Nekustamā īpašuma valsts kadastrā reģistrētu inženierbūvi (t.sk. tā ekspluatācijai nepieciešamās infrastruktūras izbūvi bez papildus līgumu slēgšanas ar zemes īpašnieku) un zemes pārvaldības līgumu būtu lietderīgi sniegt vienotu skaidrojumu. | [Zemes pārvaldības likuma](https://likumi.lv/ta/id/270317-zemes-parvaldibas-likums) 8. panta otrajā daļā ir noteikts: ja autoceļš reģistrēts pašvaldības ceļu un ielu reģistrā un ir vienota pašvaldības ceļu tīkla sastāvdaļa, tas ir koplietošanas ceļš vai iela. Koplietošanas ceļš vai iela ir patstāvīgs nekustamā īpašuma objekts, kas pieder pašvaldībai un rada īpašuma apgrūtinājumu zemes vienībai, uz kuras tas atrodas. Savukārt [Zemes pārvaldības likuma](https://likumi.lv/ta/id/270317-zemes-parvaldibas-likums) 8. panta piektajā daļā - pašvaldībai ir tiesības, informējot zemes īpašnieku, koplietošanas ceļa zemes nodalījuma joslā vai sarkanajās līnijās būvēt, rekonstruēt un atjaunot ceļu vai ielu, kā arī ierīkot jaunas inženierkomunikācijas — iekārtas, ierīces, ietaises, tīklus, līnijas un to piederumus —, ja tas ir nepieciešams sabiedrības interešu īstenošanai. Līdz ar to, ja inženierbūve (ceļš vai iela) pieder pašvaldībai, tas ir tā ir reģistrēta pašvaldības ceļu un ielu reģistrā, tad ceļa sarkanajās līnijās veiktie ieguldījumi projekta ietvaros ir attiecināmi arī tad, ja zeme zem inženierbūves ir privātai personai piederošs īpašums. Vienlaikus inženierbūvei normatīvajos aktos noteiktajā kārtībā ir jābūt reģistrētai kā zemes īpašuma apgrūtinājumam. |
| Darbību un izmaksu attiecināmība |
| 2.1. | Ir plānots pārbūvēt ceļu, kuram sākotnēji nav iesniegts būvprojekts. Šobrīd tas ir izstrādes stadijā un projektētājs konstatēja, ka jānodrošina nobrauktuve pie komersanta, lai būtu kvalitatīvs ceļš. Šis posms nav pašvaldības īpašums. Vai šīs izmaksas ir jānodala un tad tās pārstāj būt attiecināmās? | Skatīt atbildi uz 1.5. jautājumu, proti, ja nobrauktuve ir ceļa sarkanajās līnijās, tad izmaksas ir attiecināmas, bet ja nobrauktuve ir ārpus ceļa sarkanajām līnijām, tad izmaksas nav attiecināmas un tās ir izslēdzamas no projekta attiecināmajām izmaksām. Šādā gadījumā ir jāiesniedz aprēķins, kur ir izsekojamas uz projektu attiecināmās un ārpus projekta izmaksas.  |
| 2.2. | Iesniedzot projektu, būvprojekts netika pievienots, bija tikai tāme par būvdarbu apjomiem. Vai var mainīties provizoriskā tāme, kas tika iesniegta, t.i. vai tajā var būt citi būvdarbu apjomi, kuru nepieciešamība tika noskaidrota, izstrādājot būvprojektu? | Jā, var iesniegt aktuālo tāmi, kas ir pēc būvprojekta izstrādes. Jāatceras, ka, ja faktiskās izmaksas šobrīd ir lielākas, tad TPF finansējuma apmēru nedrīkst plānot vairāk nekā bija sākotnēji norādīts projektu iesniegumā. |
| 2.3. | Pārbūvējamā iela vienā posmā ir uz Satiksmes ministrijai piederoša zemes gabala (iela šķērso dzelzceļa pārbrauktuvi). Iela ir reģistrēta kā inženierbūve. Zemesgrāmatas nodalījumā Satiksmes ministrijai piederošais posms ir norādīts kā ielas aizsargjosla. Vai šajā situācijā šī posma izmaksas ir jāņem laukā no attiecināmajām izmaksām? | Skatīt atbildi pie 1.5. jautājuma.  |
| 2.4. | Šobrīd nav identificējamas ārpus projekta izmaksas. Tās ir aptuvenas, jo ir kontroltāme un projektētājs neuzņemas veikt aprēķinus par ceļa posmiem, kas aiziet uz citiem īpašumiem vai, piemēram, valsts īpašumā tiek rakts grāvis, lai uzlabotu situāciju ar lietus ūdeņiem. Vai šinī gadījumā ir jābūt domas sēdes lēmumā papildinājumam par ārpus projekta izmaksām? Un ja jā, ko darīt, ja tās nav iespējams identificēt? Vai šīs izmaksas var izslēgt tajā mirklī, kad ir veikti uzmērījumi, apjomi zināmi un nodalāmi un ir noteiktas faktiskās izmaksas? | Nē, projekta iesniegumā var būt iekļautas tikai tādas izmaksas, kas ir atbilstošas [MK noteikumu Nr. 593](https://likumi.lv/ta/id/346558-eiropas-savienibas-kohezijas-politikas-programmas-2021-2027-gadam-6-1-1-specifiska-atbalsta-merka-parejas-uz-klimatneitralitati) nosacījumiem. Pašvaldības domes lēmumā ir jābūt norādītam ārpus projekta izmaksu apmēram un finansēšanas avotam, jo apstiprinot projekta iesniegumu, ir jāgūst pārliecība, ka projekta iesniedzēja rīcībā ir nepieciešamie līdzekļi visa investīciju projekta (t.sk. ārpus projekta) īstenošanai. |
| 2.5. | Ir inženierbūve, kura atrodas uz trīs privātajiem zemes gabaliem. Jautājums ir par valdījuma tiesību nostiprināšanu Mēs esam noslēguši nodomu protokolus īpašniekiem par to, ka zemes gabalus mēs iegādājamies. Projektā ir iekļautas zemes gabala iegādes izmaksas, . | Skatīt atbildi pie 1.5. jautājuma. Papildus norādām, ka gadījumā, ja ieguldījumi plānoti ārpus ceļa sarkanajām līnijām, tad ar projekta iesniegumu var iesniegt noslēgtos nodomu protokolus un apliecināt, ka īpašumtiesības zemesgrāmatā tiks nostiprinātas līdz noslēguma maksājuma pieprasījuma iesniegšanai.  |
| Projekta iesnieguma aizpildīšana un pievienojamie dokumenti |
| 3.1. | Ir vairākas uzņēmējdarbības teritorijas pie funkcionālajiem savienojumiem. Komersants ir tikai komersanta rādītāja devējs, kurš nedod darba vietas, kā arī finanšu investīcijas. Vai šim komersantam ir jābūt NACE kodam atbilstoši MK noteikumiem Nr. 593? | Jā, šim komersantam ir jābūt atbilstošās nozares NACE kodam, lai konstatētu tā atbilstību [MK noteikumu Nr. 593](https://likumi.lv/ta/id/346558-eiropas-savienibas-kohezijas-politikas-programmas-2021-2027-gadam-6-1-1-specifiska-atbalsta-merka-parejas-uz-klimatneitralitati) 9. punktam. Pastāv iespēja, ka rādītāju ziņošanas brīdi ([MK noteikumu Nr. 593](https://likumi.lv/ta/id/346558-eiropas-savienibas-kohezijas-politikas-programmas-2021-2027-gadam-6-1-1-specifiska-atbalsta-merka-parejas-uz-klimatneitralitati) 10. punkts) komersants ir plānojis mainīt ko savā darbībā. Būtiski, lai uz rādītāju ziņošanas brīdi būtu atbilstošs NACE kods. Šādā gadījumā, jāņem vērā, ka tas ir risks, jo komersants var nerealizēt plānoto. [SAMP 6.1.1.3. pasākuma atlases nolikuma 2. pielikuma “Projektu iesniegumu aizpildīšanas metodika”, sadaļas “Obligātie pielikumi” 1.3.3.5. apakšpunkts.](https://www.cfla.gov.lv/lv/6-1-1-3) |
| 3.2. | Vai šobrīd pie projekta precizējumu iesniegšanas ir iespējams pievienot vēl vienu komersantu, kas būs rādītāju devējs? Šis komersants nebija iekļauts sākotnējā projekta pieteikumā. | Jā, ir iespējams pievienot jaunu komersantu, ja tas un tā atrašanās vieta atbilst [MK noteikumu Nr. 593](https://likumi.lv/ta/id/346558-eiropas-savienibas-kohezijas-politikas-programmas-2021-2027-gadam-6-1-1-specifiska-atbalsta-merka-parejas-uz-klimatneitralitati) 4. punkta un 9. punkta prasībām. Šādā gadījumā kartē iekļauj visu nepieciešamo informāciju un norāda tā uzņēmējdarbības teritoriju.  |
| 3.3. | Projekta ir jānorāda avansa apmērs. Aprakstā norādījām, ka plānojam 50%, bet avansam pieteiksimies pa daļām atbilstoši finanšu plūsmai un paveiktajiem būvdarbiem. Vai nepieciešams iekļaut vēl kādu papildus informāciju? | Jūs norādāt maksimāli iespējamos procentus atbilstoši [**Error! Hyperlink reference not valid.**](https://cflagovlv.sharepoint.com/sites/PAN/Shared%20Documents/21-27/6.1.1.3%20Publisk%C4%81s%20uz%C5%86%C4%93m%C4%93jdarb%C4%ABbas%20infrastrukt%C5%ABras%20att%C4%ABst%C4%ABba/3.Komunik%C4%81cija/Semin%C4%81ri/10.07.2024_par%20nosac%C4%ABjumu%20izpildi/HYPERLINK%20%22). Ir nepieciešams norādīt vai plānojat avansu saņemt pilnā apmērā. |
| 3.4. | Atverot pieteikumu, viena sadaļa ir iekrāsota sarkanā krāsā un rakstīts, ka pārsniegts zīmju skaits, lai gan iesniedzot projektu, šādas kļūdas netika konstatētas. Ko darīt, ja sadaļa ir slēgta un labot nav iespējams? | Informācija par pārsniegto zīmju skaitu tiek norādīta informatīvos nolūkos sadaļās, kur pārsniegts zīmju skaits. Labot nav nepieciešams, ievadītā informācija nepazudīs un saglabāsies arī pie precizējumu iesniegšanas. |
| 3.5. | Vai ir jāiesniedz precizēts domes lēmums, ja iepriekšējā domas lēmumā netika iekļautas ārpus projekta izmaksas, bet būvprojekta izstrādes gaitā tās tika konstatētas? | Jā, ir jāiesniedz precizēts domes lēmums. |
| 3.6. | Projekta iesnieguma sadaļā “Projekta finansiālā kapacitāte” sadaļā ir vairāki nosacījumu punkti, kuri ir jāpapildina. Vai es pareizi saprotu, ja rakstu zīmes tiek pārsniegtas, informācija tik un tā saglabāsies un būs redzama? | Jā, informācija saglabāsies, paziņojums par pārsniegto zīmju skaitu ir informatīvs.  |
| 3.7. | Īstenošanas adresē nevar ievadīt konkrētā ceļa adresi. Ko darīt šādā gadījumā? | KPVIS tiek izmantoti Valsts adrešu reģistra informācijas sistēmas dati, kurus uztur Valsts Zemes Dienests. Ja tai zemes vienībai nav adreses, tad izvēlēto adresi ievadīt nebūs iespējams. Šajā gadījumā var ievadīt tikai kadastra numuru vai apzīmējumu. |
| 3.8. | Ir lūgts pievienot apakšdarbības, bet KPVIS vietā, kur atrodas poga “pārvaldīt”, neparādās apakšdarbības, piemēram, “Komunikācijas un vizuālās identitātes prasību nodrošināšanas pasākumi”. Līdz ar to apakšdarbības pievienot nav iespējams. | KPVIS ir definētas virsdarbības un uz projektu attiecinātajām definētajam virsdarbībām apakšdarbības veido projekta iesniedzējs pats.  |
| 3.9. | Jautājums par horizontālo principu īstenošanu un horizontālo principu “Klimatdrošināšana” un “Energoefektivitāte pirmajā vietā” nodrošināšanu. Skatoties KPVIS sistēmas piedāvātās darbības, secināju, ka tās nevaru attiecināt uz mūsu projektu, kurš ir par satiksmes infrastruktūras pārbūve. Vai ir iespējams tās aprakstīt projekta iesnieguma sadaļā, piemēram, pie mērķa? | Jā, ja KPVIS katalogā šobrīd nav horizontālo principu īstenošanas darbību, kuras atbilstu jums, tad to pamatojumu var pievienot pie darbības apraksta vai var kā atsevišķu pielikumu pie projekta mērķa. |
| 3.10. | Saistībā par finanšu kapacitātes izvērtēšanas tabulu “Kopējais saistību apjoms”, kurā jānorāda līdzfinansējuma daļas - vai ir jānorāda kopējais līdzfinansējums, vai tikai tas, kas attiecas uz tekošo budžetu, kurā ir paredzēts līdzfinansējums?  | Pašvaldības finanšu rādītāju analīzes kopējo saistību apjomā ir jānorāda tikai tas, kas attiecas uz tekošo budžetu. |
| 3.11 | Ja ir plānotie projekti, kuri vēl šogad nav apstiprināti un budžets nav apstiprināts, tad tos Kopējo saistību apjomā nenorādām? | Nē, nenorādām. Pašvaldības finanšu rādītāju analīzes kopējo saistību apjomā norādām tikai tekošās saistības. |
| Īstenošanas nosacījumi |
| 4.1. | Plānotā ielas izbūve principā ir pļavas vidū, blakus industriālajai teritorijai, kuru mēs redzam kā attīstāmo teritoriju un ir paredzēta rūpnieciskā apbūve. Šobrīd ēkas nav, bet īpašumu komersanti iegādājušies un vēlas, lai ielas tiktu izbūvētas. Vai ir attiecinājums funkcionālais savienojums pie teritorijas, kur komersanti vēl tikai plāno attīstīties? | Tā ir pilsēta, tā ir rūpnieciskās apbūves teritorija, tā nav lauksaimniecības zeme. Jā, jūs varat šo teritoriju norādīt kā uzņēmējdarbība teritoriju, bet jums ir jāapzinās, ka uz rādītāju ziņošanas brīdi šeit ir jābūt komersantam. Kartē ir jānorāda uzņēmējdarbības teritorija un jānorāda pamatojums – kas plāno būvniecību, ar to apliecinot, ka tur būs komersants uz rādītāju ziņošanas brīdi. |